*proiect*

**G U V E R N U L R E P U B L I C I I M O L D O V A**

**H O T Ă R Î R E** nr.\_\_\_\_\_\_\_

din\_\_\_\_\_\_\_\_\_\_\_\_\_\_\_\_\_\_\_2019

Chişinău

**cu privire la transmiterea unor terenuri și executarea lucrărilor de reabilitare și extindere a drumului național M1 frontiera cu România – Leușeni – Chișinău –Dubăsari – frontiera cu Ucraina, km 95,3 – 96,0**

În temeiul art. 8 din Codul funciar nr. 828/ 1991 (republicat în Monitorul Oficial al Republicii Moldova, 2001, nr.107, art. 817), art. 5 alin. (5) din Legea nr. 29/ 2018 privind delimitarea proprietății publice (Monitorul Oficial al Republicii Moldova, 2018, nr. 142-148, art. 279), art. 35 alin. (2) din Legea nr. 591/1999 cu privire la spațiile verzi ale localităților urbane și rurale (Monitorul Oficial al Republicii Moldova, 1999, nr. 133-134, art. 649),

**Guvernul HOTĂRĂŞTE:**

1. Se transmit, cu titlu gratuit, din administrarea Ministerului Agriculturii, Dezvoltării Regionale şi Mediului (gestionar – Agenţia “Apele Moldovei”) în administrarea Agenției Proprietății Publice (gestionar – Întreprinderea de Stat „Administraţia de Stat a Drumurilor”), conform proiectului de reabilitare a drumului național M1 frontiera cu România – Leușeni – Chișinău –Dubăsari – frontiera cu Ucraina, 1,1168 ha de terenuri din categoria de terenuri ale fondului apelor, proprietate a statului, amplasate în intravilanul mun. Chişinău.

2. Ministerul Agriculturii, Dezvoltării Regionale şi Mediului, în comun cu Agenția Proprietății Publice, vor institui comisia de transmitere și vor asigura, în termen de 30 de zile, transmiterea terenurilor menționate la pct.1, în conformitate cu prevederile Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr. 901/2015.

3. Se permite Întreprinderii de Stat „Administrația de Stat a Drumurilor”, executarea lucrărilor de reabilitare și extindere a drumului național M1 frontiera cu România – Leușeni – Chișinău –Dubăsari – frontiera cu Ucraina, km 95,3 – 96,0, pe terenurile ocupate cu spații verzi, specificate în pct. 1 din Decizia Consiliului Municipal Chișinău nr. 12/2 din 03.11.2017.

**Prim-ministru Maia SANDU**

Contrasemnează:

Ministrul economiei

şi infrastructurii Vadim BRÎNZAN

Ministrul agriculturii,

dezvoltării regionale

şi mediului Georgeta MINCU

Ministrul finanțelor Natalia GAVRILIȚA